APSTIPRINĀTS

Ropažu novada pašvaldības 

iepirkumu komisijas 

2026. gada 11. augusta sēdē

(protokols Nr. 1.3-4.1/2026/80-4)

Iepirkuma komisijas sniegtā atbilde uz ieinteresēto 

piegādātāju jautājumiem
atklātā konkursā „ Garkalnes Mākslas un vispārizglītojošās pamatskolas piebūves būvniecība”, 
identifikācijas Nr. RPN 2026/80
1. jautājums

Būvdarbu apjomu sarakstā 2,2 “Iekšējās apkures sistēmas” ir uzrādīti Purmo Compact tipa sildķermeni. Būvprojekta skaidrojošā apraksta 4.2.5. punktā ir norādīts, ka jāparedz radiatori bez sānu un virsējā pārsega, kas paredzēti lietošanai veselības aprūpes ēkās un citās ēkās ar paaugstinātām higiēnas prasībām. Saskaņā ar ražotāja Purmo pieejamo informāciju šīm prasībām atbilst Purmo Hygiene radiatori, kuri ir bez sānu un virsējā pārsega.

Lūdzam precizēt, kāda tipa radiatori ir jāparedz cenu piedāvājumā.
1. atbilde

Purmo Compact tipa sildķermeņi.
2. jautājums

"Vājstrāvas tīkli - DA" sadaļa. Lūdzam izsniegt ESS-DA sadaļas 1. stāva plānu. Šobrīd ir kļūdaini iekļauts jumta stāva plāns 1. stāva plānā (lapa ESS-DA-5).

2. atbilde

ESS-DA sadaļas 1. stāva plāns ievietots Elektronisko iepirkumu sistēmā https://www.eis.gov.lv/EKEIS/Procurement/Documents/178345  datnē “Dokumenti”

3. jautājums
Būvdarbu apjomu saraksts Nr.3,4 “Ārējie kanalizācijas tīkli. Attīrīšanas ietaises”. Būvprojektā nav uzrādīts tauku atdalītājs no virtuves tehnoloģijas iekārtām. Lūdzam precizēt, vai Pretendentam ir jāiekļauj tauku atdalītājs cenu piedāvājumā?
3. atbilde

Nav jāiekļauj tauku atdalītājs cenu piedāvājumā, jo virtuves zonā nav paredzēta ēdiena gatavošana.
4. jautājums
1. Lokālā tāmē Nr.2.13 “Lifti, liftu šahtas” ir jāveic darbs:

	1
	 
	Montēt liftu Li-1, ieskaitot visus stiprinājumus un palīgmateriālus. 
	kpl
	         1.00 


Lifta specifikācija projekta dokumentācijā nav atrodama.

Lai sagatavotu korektu piedāvājumu, lūdzam izsniegt lifta specifikāciju?

4.atbilde

Lifta specifikācija ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.
5.jautājums

Projekta dokumentācijas lapās AR-54; AR-55 un AR56 pie sienu apdares ir minētas sienas flīzes ar norādi: “Flīzētas sienas - skatīt interjera risinājumus”, kā arī grīdas flīzēm nav norādīts izmērs un krāsa. Projekta dokumentācijā nav atrodama IN sadaļa un/vai flīžu specifikācija.

Lai sagatavotu korektu piedāvājumu, lūdzam izsniegt IN sadaļu un/vai flīžu specifikāciju sienas un grīdu flīzēm.
5.atbilde
IN sadaļa un/vai flīžu specifikācija sienas un grīdu flīzēm ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.
6.jautājums

Lokālās tāmes Nr.1.4 pozīcja Nr. 32. – šai pozīcijai nav definēti starpsienas gabarīti, materiāls.
6.atbilde

IN sadaļa un/vai flīžu specifikācija sienas un grīdu flīzēm ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.

7.jautājums

Rasējumā Nr. 54-AR-iA; 55-AR-iA; 56-AR-iA nav definētas vēlamās flīzes, kā arī ir atsauces uz interjera rasējumu.

7.atbilde
IN sadaļa un/vai flīžu specifikācija sienas un grīdu flīzēm ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.

8.jautājums

Līguma projekta 2.7. punkts noteic: “Darbu izmaksas var tikt indeksētas, ja ir pagājuši vismaz 12 mēneši no Līguma spēkā stāšanās dienas, indeksējot tikai tos Darbus, kas izpildīti sākot no trīspadsmitā mēneša pēc Līguma spēkā stāšanās. Darbu izmaksas tiks indeksētas, izmantojot Latvijas Republikas Centrālās statistikas pārvaldes aprēķināto Būvniecības izmaksu indeksu attiecīgajā periodā un pie nosacījuma, ja minētā indeksa vērtība dotajā periodā ir pārsniegusi 10% pieauguma vai samazinājuma slieksni pret bāzes periodu (t.i. pēdējo periodu līdz piedāvājumu iesniegšanas termiņa pēdējai dienai atklāta konkursa ietvaros), un indeksējot tikai pārsniegumu virs minētā sliekšņa.”
Vēršam uzmanību, ka pēdējos gados ģeopolitiskie notikumi pierāda, ka ekonomikas prognozēšana paliek ar vien sarežģītāka. Pasaulē uzsākto karu dēļ nav īsti skaidrības, kā attīstīsies ekonomika tuvākos divus gadus. Nav iespējams noprognozēt energoresursu cenas, kas ietekmē visu ekonomiku, līdz ar to, pašreizējā situācijā, drošāk un ekonomiski izdevīgāk, gan pasūtītājam, gan būvniekam, būtu indeksāciju piemērot ātrāk kā 12 mēnešus pēc piedāvājumu iesniegšanas (piemēram, pēc sešiem mēnešiem). Pretējā gadījumā būvniekiem jāmēģina paredzēt un ievērtēt piedāvājumā nākotnes riski, kas šobrīd var būtiski sadārdzināt sākotnējo cenu piedāvājumu iepirkumā. 
[…]

Ņemot vērā minēto, lūdzam izvērtēt iespēju grozīt Līguma projekta 2.7. punktu, izsakot to šādā redakcijā: 

“2.7. Darbu izmaksas var tikt indeksētas, ja ir pagājuši vismaz 6 mēneši no Līguma spēkā stāšanās dienas, indeksējot tikai tos Darbus, kas izpildīti sākot no septītā mēneša pēc Līguma spēkā stāšanās. Darbu izmaksas tiks indeksētas, izmantojot Latvijas Republikas Centrālās statistikas pārvaldes aprēķināto Būvniecības izmaksu indeksu BII “Būvniecība pavisam” objektu grupai “Visi objekti” attiecīgajā periodā un pie nosacījuma, ja minētā indeksa vērtība dotajā periodā ir pārsniegusi 4% pieauguma vai samazinājuma slieksni pret bāzes periodu (t.i. pēdējo periodu līdz piedāvājumu iesniegšanas termiņa pēdējai dienai atklāta konkursa ietvaros), un indeksējot tikai pārsniegumu virs minētā sliekšņa. Darbu izmaksu indeksācijas bāzes periods ir ceturksnis, kas bija piedāvājuma iesniegšanas termiņa pēdējās dienas iepirkuma procedūrā un kura indeksi tiek piemēroti kā aprēķinu sākuma atskaites punkts.
Piemērojot BII “Būvniecība pavisam”, indeksētas tiek šādas izpildīto darbu izmaksas kopā: darba samaksa, būvizstrādājumu izmaksas, mehānismu izmaksu summas Līgumā.

Virsizdevumu indeksācijas aprēķinam tiek piemērota attiecīgā perioda aprēķināta būvizmaksu korekcijas summa, reizinot to ar virsizdevumu koeficientu. 

Peļņa netiek indeksēta.

Būvizmaksu indeksācijas minimālais periods ir kalendārais ceturksnis. Attiecīgi būvizmaksu indeksācijai ir jāpiemēro BII, kas tiek aprēķināti reizi ceturksnī: RCB040c. Būvniecības izmaksu indeksi objektu grupai “visi objekti” un resursu veidam “Būvniecība pavisam” (2015=100) https://data.stat.gov.lv/pxweb/lv/OSP_PUB/START__VEK__RC__RCB/RCB040c/. 

Indeksētas tiek būvizmaksas, kas atbilst ceturksnī veikto darbu apjomam pēc tam, kad CSP publicē attiecīgā ceturkšņa indeksus.

Būvizmaksu indeksācijas formula:

· izmaksu korekcijas summas, kas jāmaksā Pasūtītājam par labu Būvuzņēmējam vai otrādi par būvdarbiem, kas veikti korekcijas periodā, korekcijas izmaksu veidā tiek aprēķinātas reizi kalendārajā ceturksnī pēc korekcijas perioda indeksu publikācijas CSP dienas saskaņā ar šādu formulu: 

K = Bn*(IBn-IB0)/IB0 + (Bn*(IBn-IB0)/IB0)*q,
K = izmaksu korekcijas summa

B – korekcijas ceturksnī veikto būvdarbu izmaksas saskaņā ar cenu, kas noteikta tāmē, kas iesniegta saskaņā ar Līgumu par būvdarbu tiešajām izmaksām (būvniecība - pavisam) kā noteikts Līgumā;

0 - bāzes periods – kalendārais ceturksnis gadā, kad bija piedāvājuma iesniegšanas termiņa pēdējā diena;

 n - korekcija periods – kalendārā gada ceturksnis, kas seko bāzes perioda ceturksnim līdz būvniecības pabeigšanai, ieskaitot, kurā veikti indeksējamie būvdarbi;

I – CSP kopējais BII, objektu grupa = Visi objekti; resursu veidi = Būvniecība – pavisam Būvniecības izmaksu indeksi pa objektu grupām un resursu veidiem RCB040c (2015=100) pieejams: https://data.stat.gov.lv/pxweb/lv/OSP_PUB/START__VEK__RC__RCB/RCB040c/; 

q – Līguma tāmes virsizdevumu koeficients.”

8.atbilde
Iepirkuma procedūras nolikuma 10.pielikuma Līguma projekta 2.7. punkts tiek grozīts un izteikts jaunā redakcijā:

“2.7. Darbu izmaksas tiek indeksētas, ja ir pagājuši ne mazāk kā 12 (divpadsmit) mēneši no Līguma spēkā stāšanās dienas, indeksējot tikai tos Darbus, kas izpildīti sākot no 13 (trīspadsmitā) mēneša pēc Līguma spēkā stāšanās dienas. Šī punkta izpratnē par Darbu izpildes brīdi tiek uzskatīts attiecīgā posma Darbu pieņemšanas–nodošanas akta parakstīšanas datums.

Darbu izmaksas tiek indeksētas, izmantojot Latvijas Republikas Centrālās statistikas pārvaldes aprēķināto Būvniecības izmaksu indeksu (turpmāk -BII) "Būvniecība pavisam" objektu grupai "Visi objekti" attiecīgajā periodā, un ar nosacījumu, ka minētā indeksa vērtība dotajā periodā ir pārsniegusi 4% (četru procentu) pieauguma vai samazinājuma slieksni pret bāzes periodu, un indeksējot tikai pārsniegumu virs minētā sliekšņa.

Darbu izmaksu indeksācijas bāzes periods ir ceturksnis, kurā bija piedāvājumu iesniegšanas termiņa pēdējā diena atklāta konkursa ietvaros, un kura BII vērtība tiek piemērota kā aprēķinu sākuma atskaites punkts (turpmāk – I₀). Bāzes periods paliek nemainīgs visā Līguma darbības laikā un netiek pārrēķināts pēc katras indeksācijas reizes. Katra nākamā indeksācija tiek veikta, salīdzinot attiecīgā aprēķina perioda BII vērtību (turpmāk – I₁) ar I₀, un attiecas tikai uz to Darbu izmaksu daļu, kas nav bijusi iepriekš indeksēta.

Indeksējamā summa (turpmāk – ΔC) tiek aprēķināta pēc šādas formulas:

ja (I₁ − I₀) / I₀ > 0,04, tad ΔC = C × [(I₁ − I₀) / I₀ − 0,04];

ja (I₀ − I₁) / I₀ > 0,04, tad ΔC = C × [(I₀ − I₁) / I₀ − 0,04] (izmaksu samazinājums);

ja atšķirība starp I₁ un I₀ nepārsniedz 4% (četrus procentus) jebkurā virzienā, ΔC = 0,

kur C ir attiecīgajā periodā faktiski izpildīto Darbu izmaksas kopā: darba samaksa, būvizstrādājumu izmaksas un mehānismu izmaksu summas Līgumā.

Piemērojot BII "Būvniecība pavisam", indeksētas tiek tikai faktiski izpildīto Darbu izmaksas kopā (darba samaksa, būvizstrādājumu izmaksas, mehānismu izmaksas). Virsizdevumu indeksācijas aprēķinam tiek piemērota attiecīgā perioda aprēķinātā būvizmaksu korekcijas summa (ΔC), reizinot to ar Līgumā noteikto virsizdevumu koeficientu. Peļņa netiek indeksēta.

Būvuzņēmējam ir pienākums iesniegt Pasūtītājam pamatojošus indeksējamo izdevumu dokumentus, ar kuriem tiek pierādīts indeksācijas pamatotība un aprēķina precizitāte.”

Iepirkuma procedūras nolikuma 10.pielikuma Līguma projekts tiek papildināts ar 2.8.punktu:

“2.8. Indeksācija netiek piemērota un izmaksāta, ja attiecīgi indeksējamajā periodā Būvuzņēmējs neattaisnojošu iemeslu dēļ ir apzināti kavējis Darbu izpildes termiņus vai jebkurus līgumā noteiktos Darbu izpildes starptermiņus.” 
9.jautājums
Lokālās tāmes Nr.1.4 pozīcja Nr. 32. – šai pozīcijai nav definēti starpsienas gabarīti, materiāls.

9.atbilde

IN sadaļa un/vai flīžu specifikācija sienas un grīdu flīzēm ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.
10.jautājums
Rasējumā Nr. 54-AR-iA; 55-AR-iA; 56-AR-iA nav definētas vēlamās flīzes, kā arī ir atsauces uz interjera rasējumu.

10.atbilde

IN sadaļa un/vai flīžu specifikācija sienas un grīdu flīzēm ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”
11.jautājums
Lūdzam izsniegt sanitārtehnisko ierīču un WC aksesuāru specifikāciju (ražotāja nosaukums, modelis utt.).

11.atbilde
Pretendentam jāsniedz piedāvājums balstoties uz vizualizācijām AR sadaļas projektā un pieejamo informāciju UK sadaļā.

12.jautājums

Būvdarbu apjomu saraksta 2,3 “Vēdināšana, gaisa kondicionēšana” poz. 10 un 11 “Nosūces ventilators Stem klase vai ekvivalents”. Lūdzam izsniegt tehnisko informāciju nosūces ventilatoriem.
12.atbilde

Pieprasītā informācija ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.

13.jautājums
Saskaņā AVK sadaļas skaidrojošā apraksta 4.128.p. ir jāparedz inspekcijas/apkalpes lūkas. Lūdzam papildināt darbu apjomu sarakstu.
13.atbilde

Pieprasītā informācija ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.

14.jautājums

Būvdarbu apjomu saraksts 2,2 “Iekšējās apkures sistēmas” - siltummezgls. Izsniegtie darbu veidu nosaukumi un apjomi neatbilst siltummezgla principiālā shēmā uzrādītājam materiālu uzskaitījumam (piem.: apjomos nav uzskaitīti virsma sensori, āra sensors, lodveidu ventiļu un filtru skaits atšķiras, ūdens skaitītāju skaits nesakrīt u.c. Lūdzam veikt korekcijas darbu apjomos.
14.atbilde

Pieprasītā informācija ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.

15.jautājums

Būvdarbu apjomu saraksts 2,4 “Iekšējie ūdensvada tīkli, aprīkojums”. Vairākās pozīcijās ūdensvada cauruļvadu izolācijas daudzums neatbilst cauruļvadu daudzumam (piem.: poz. 3 “Cauruļvads ar stiprinājumiem 25 PPR ar šķiedru – 230m”, poz. 45 “Pretkondensāta izolāciju Kflex 28/9mm vai ekvivalents – 105m” un poz. 50 “Akmensvates izolācijas čaula, ar alum. atstarojošo slāni; 28/30 λ30≤0,037 W/mK – 230m”. Lūdzam veikt korekcijas darbu apjomos.
15.atbilde

Pieprasītā informācija ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.
16.jautājums

Iekšējie ūdensvada tīkli, aprīkojums. Skaidrojošā aprakstā ir norādīts, ka ēkas ūdensvada ievads ir izbūvējams no nerūsējošā tērauda. Lūdzam papildināts būvdarbu apjoma sarakstu ar ūdens ievada apjomu no nerūsējošā tērauda cauruļvadiem.
16.atbilde

Pieprasītā informācija ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”.
17.jautājums

Būvdarbu apjomu saraksts Nr.2,2 “Iekšējās apkures sistēmas” poz. 43 “Tērauda apkures dvieļu žāvētājs – 18kpl”. Lūdzam precizēt dvieļu žāvētāja tehniskos parametrus (tips, izmērs, pieslēguma diametrs u.c.).
17.atbilde

Pieprasītā informācija ievietota Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”. Iepirkuma komisijas sniegtās atbildes ir neatņemama iepirkuma sastāvdaļa un ir saistošas visiem pretendentiem
